CELEX: 52008PC0585
Language: da
Date: 2008-09-29
Title: Forslag til Rådets forordning om ændring af forordning (EF) nr. 40/2008 for så vidt angår forvaltningsforanstaltninger vedtaget af Kommissionen for Tunfisk i Det Indiske Ocean og Den Regionale Fiskeriforvaltningsorganisation for det Sydlige Stillehav

Vigtig juridisk meddelelse

|

52008PC0585

Forslag til Rådets forordning om ændring af forordning (EF) nr. 40/2008 for så vidt angår forvaltningsforanstaltninger vedtaget af Kommissionen for Tunfisk i Det Indiske Ocean og Den Regionale Fiskeriforvaltningsorganisation for det Sydlige Stillehav  /* KOM/2008/0585 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 29.9.2008KOM(2008) 585 endeligForslag tilRÅDETS FORORDNINGom ændring af forordning (EF) nr. 40/2008 for så vidt angår forvaltningsforanstaltninger vedtaget af Kommissionen for Tunfisk i Det Indiske Ocean og Den Regionale Fiskeriforvaltningsorganisation for det Sydlige Stillehav(forelagt af Kommissionen)BEGRUNDELSEVed Rådets forordning (EF) nr. 40/2008 fastsættes der for 2008 fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger[1].Kommissionen for Tunfisk i Det Indiske Ocean (IOTC) vedtog på sine årsmøder i 2006 og 2007 en række forvaltnings- og kontrolforanstaltninger vedrørende begrænsning af fiskerikapaciteten for fartøjer, der fisker efter tropisk tunfisk, sværdfisk og hvid tun. Disse foranstaltninger blev gennemført i EF-retten ved forordning (EF) nr. 40/2008.For at sikre bæredygtig udnyttelse af de stærkt vandrende arter i Det Indiske Ocean og under hensyntagen til EF-flådens historiske fiskerimønster og aktive deltagelse i fiskeriet efter stærkt vandrende arter i IOTC-området i referenceårene 2006 og 2007 bør det fastsættes, hvor mange EF-fartøjer der må fiske efter tropisk tunfisk, sværdfisk og hvid tun, hvor stor en kapacitet i GT det svarer til, og hvordan den skal fordeles mellem medlemsstaterne.På det tredje internationale møde om oprettelse af en ny fiskeriforvaltningsorganisation for det sydlige Stillehav (SPFO) i 2007 vedtog deltagerne foreløbige foranstaltninger med henblik på regulering af pelagisk fiskeri og bundfiskeri i det sydlige Stillehav. Disse foranstaltninger blev gennemført i EF-retten ved forordning (EF) nr. 40/2008.I henhold til de foreløbige foranstaltninger, som SPFO vedtog i 2007, bør Fællesskabets tilstedeværelse i SPFO-området i 2008, målt i aktive fartøjer og den dertil svarende kapacitet i GT, begrænses til den registrerede tilstedeværelse i 2007, og det maksimale antal EF-fartøjer bør fordeles mellem de relevante medlemsstater.Formålet med dette forslag er at foretage de nødvendige ændringer af forordning (EF) nr. 40/2008.Rådet opfordres til at vedtage dette forslag hurtigst muligt, så fiskerne kan planlægge deres aktiviteter for dette fangstår.Forslag tilRÅDETS FORORDNINGom ændring af forordning (EF) nr. 40/2008 for så vidt angår forvaltningsforanstaltninger vedtaget af Kommissionen for Tunfisk i Det Indiske Ocean og Den Regionale Fiskeriforvaltningsorganisation for det Sydlige StillehavRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik[2], særlig artikel 20,under henvisning til forslag fra Kommissionen[3], ogud fra følgende betragtninger:1.  Ved Rådets forordning (EF) nr. 40/2008[4] fastsættes der for 2008 fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger.2.  Kommissionen for Tunfisk i Det Indiske Ocean (IOTC) vedtog på sine årsmøder i 2006 og 2007 en række forvaltnings- og kontrolforanstaltninger vedrørende begrænsning af fiskerikapaciteten for fartøjer, der fisker efter tropisk tunfisk, sværdfisk og hvid tun, og disse foranstaltninger blev gennemført i EF-retten ved forordning (EF) nr. 40/2008.3.  For at sikre bæredygtig udnyttelse af de stærkt vandrende arter i Det Indiske Ocean og under hensyntagen til det historiske fiskerimønster og EF-flådens aktive deltagelse i fiskeriet efter stærkt vandrende arter i IOTC-området i referenceårene 2006 og 2007 bør det fastsættes, hvor mange EF-fartøjer der må fiske efter tropisk tunfisk, sværdfisk og hvid tun, hvor stor en kapacitet i GT det svarer til, og hvordan den skal fordeles mellem medlemsstaterne.4.  På det tredje internationale møde om oprettelse af en ny fiskeriforvaltningsorganisation for det sydlige Stillehav (SPFO) i 2007 vedtog deltagerne foreløbige foranstaltninger med henblik på regulering af pelagisk fiskeri og bundfiskeri i det sydlige Stillehav, og disse foranstaltninger blev gennemført i EF-retten ved forordning (EF) nr. 40/2008.5.  I henhold til de foreløbige foranstaltninger, som SPFO vedtog i 2007, bør Fællesskabets tilstedeværelse i SPFO-området i 2008, målt i aktive fartøjer og den dertil svarende kapacitet i GT, begrænses til den registrerede tilstedeværelse i 2007, og det maksimale antal EF-fartøjer bør fordeles mellem de relevante medlemsstater.6.  Forordning (EF) nr. 40/2008 bør derfor ændres i overensstemmelse hermed -UDSTEDT FØLGENDE FORORDNING:Artikel 1 Ændringer af forordning (EF) nr. 40/2008I forordning (EF) nr. 40/2008 foretages følgende ændringer:1) Artikel 72 affattes således:"Artikel 72Begrænsning af fiskerikapaciteten for fartøjer, der fisker efter tropisk tunfisk1. Det maksimale antal EF-fartøjer, der må fiske efter tropisk tunfisk i IOTC-området, og den dertil svarende kapacitet i GT fastsættes således:Medlemsstat | Maksimalt antal fartøjer | Kapacitet (GT) |Spanien | 22 | 61 400 |Frankrig | 18 | 33 300 |Italien | 1 | 2137 |2. Uanset stk. 1 kan medlemsstaterne ændre antallet af fartøjer pr. redskabstype, forudsat at de over for Kommissionen godtgør, at ændringen i antallet af fartøjer pr. redskabstype ikke fører til øget fiskeriindsats for de berørte fiskebestande.3. Medlemsstaterne sørger i forbindelse med foreslået overførsel af kapacitet til deres flåde for, at fartøjer, som påtænkes overført, er opført i IOTC's fartøjsregister eller i fartøjsregisteret hos andre regionale tunfiskeriorganisationer. Fartøjer, der er opført på en regional tunfiskeriorganisations IUU-liste, kan ikke overføres."2) Artikel 73 affattes således:"Artikel 73Begrænsning af fiskerikapaciteten for fartøjer, der fisker efter sværdfisk eller hvid tun1. Det maksimale antal EF-fartøjer, der må fiske efter sværdfisk og hvid tun i IOTC-området, og den dertil svarende kapacitet i GT fastsættes således:Medlemsstat | Maksimalt antal fartøjer | Kapacitet (GT) |Spanien | 27 | 11 600 |Frankrig | 25 | 1940 |Portugal | 26 | 10 100 |Det Forenede Kongerige | 4 | 1 400 |2. Uanset stk. 1 kan medlemsstaterne ændre antallet af fartøjer pr. redskabstype, forudsat at de over for Kommissionen godtgør, at ændringen i antallet af fartøjer pr. redskabstype ikke fører til øget fiskeriindsats for de berørte fiskebestande.3. Medlemsstaterne sørger i forbindelse med foreslået overførsel af kapacitet til deres flåde for, at fartøjer, som påtænkes overført, er opført i IOTC's fartøjsregister eller i fartøjsregisteret hos andre regionale tunfiskeriorganisationer. Fartøjer, der er opført på en regional tunfiskeriorganisations IUU-liste, kan ikke overføres."3) Artikel 74 affattes således:"Artikel 74Pelagisk fiskeri - kapacitetsbegrænsning1. Det maksimale antal EF-fartøjer, der fisker efter pelagiske bestande i 2008, må ikke overstige 8 fartøjer, og den dertil svarende kapacitet må ikke overstige 63 000 GT af det samlede GT-niveau.Det samlede antal EF-fartøjer fordeles mellem medlemsstaterne således:Medlemsstat | Maksimalt antal fartøjer |Tyskland | 1 |Letland | 1 |Litauen | 2 |Nederlandene | 2 |Polen | 2 |2. Medlemsstaterne skal forelægge SPFO's midlertidige videnskabelige arbejdsgruppe alle bestandsvurderinger og forskningsresultater vedrørende pelagiske arter i SPFO-området til evaluering og skal fremme deres videnskabelige eksperters aktive deltagelse i organisationens arbejde med pelagiske arter.3. Medlemsstaterne skal i videst muligt omfang sikre en passende observatørdækning på fiskerfartøjer, som fører deres flag, med henblik på at observere fiskeriet efter pelagiske arter i det sydlige Stillehav og indsamle relevante videnskabelige data."Artikel 2 IkrafttrædenDenne forordning træder i kraft på tredjedagen efter offentliggørelsen i Den Europæiske Unions Tidende .Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den […].På Rådets vegneFormand [1] EUT L 19 af 23.1.2008, s. 1.[2] EFT L 358 af 31.12.2002, s. 59. Ændret ved forordning (EF) nr. 865/2007 (EUT L 192 af 24.7.2007, s. 1).[3] EUT C […] af […], s. […].[4] EUT L 19 af 23.1.2008, s. 1.